text: Brand i vaskemaskine lagde villa i ruiner
  06 oktober 2014 kl. 16.17
  En brand i en vaskemaskine lagde til aften en villa i landsbyen Kirke Hørup i ruiner. Kraftig røg drev ind over Sønderborg, og beboere blev rådet til at gå indendøre.
  - Branden udvikler meget kraftig røg, hvis nogen har ubehag af indånding af røgen bedes man selv søge skadestue eller læge, hedder det i meddelelsen fra Syd- og Sønderjyllands Politi.
  Efter en halv time var branden under kontrol, og varslingen kunne afblæses.
  - Det er brandchefen, der anmoder om varslingen. Det blæste kraftigt i området, og han vurdere, at røgfanen et kilometer fra brandstedet var så kraftig, at der var grund til at advare, siger vagtchef Jan Stokholm til TV SYD.
  Advarslen vedrørte borgere i Kirke Hørup fra Lemkær til Lambjergvej mod vest.
  Varslingen opfordrede beboerne i området tl at søge indendøre og slukke ventilationsanlæg. Hvis nogen føler ubehag efte at have indåndet røgen, skal de søge læge.
  Branden brød ud kl. 17. 31. I første omgang var melding, at der var brand i en vaskemaskine. Men branden udviklede sig eksplosivt - og villaen er udbrændt.
  
  